Sagunt a Escena estrena la temporada al Teatre Romà
31 de juliol 2018

​ ![](/media/sryjaj2c/27antigona_cuerpo.jpg)  

El festival Sagunt a Escena arriba al Teatre Romà. L'obra _Antígona_ de la companyia La Ferroviaria serà l'encarregada demà, dimecres 1 d'agost, d'inaugurar la temporada de representacions en este emblemàtic monument saguntí.

Després de començar amb els espectacles de l’Off Romà, Sagunt a Escena 2018 estarà present en el Teatre Romà de Sagunt de l'1 d'agost al 2 de setembre amb actuacions a les 22.30 hores. La primera, _Antígona_, de La Ferroviaria. Es tracta d'una obra dirigida per Paco Macià, en valencià, i coproduïda per Teatros de Murcia-Romea, Tcm-Festival Internacional de Teatro de San Javier, Institut Valencià de Cultura, Sagunt a Escena i l'Ajuntament d'Elx. El repartiment està compost per Eloísa Azorín, Enric Juezas, Morgan Blasco, María Muñoz, Marino Muñoz, Clara Crespo i Claudia Garón. La música està a càrrec de Francisco Contreras _Niño de Elche_.

![](/media/2dfala1p/27antigona2_cuerpo.jpg)  
 

_Antígona_ es presentarà com una versió lliure inspirada en els textos de Sòfocles i d'altres autors que han revisitat una de les grans tragèdies de la humanitat. La universalitat del mite d’Antígona encarna en la dona protagonista el conflicte entre els drets dels morts i les lleis de l'Estat, un dilema etern en totes les societats. L'obra oferix la possibilitat d'una posada en escena actual i renovada amb els llenguatges que ens són propis.

El preu de les entrades és des de 10 euros i poden adquirir-se en les taquilles de l'Ajuntament de Sagunt, en el Teatre Principal de València o a través de la pàgina web [www.entradas.com](http://www.entradas.com/).

*   [](http://www.facebook.com/sharer.php?u=https://aytosagunto.es/va/actualitat/sagunt-a-escena-estrena-la-temporada-al-teatre-roma/ "Facebook")
*   [](http://twitter.com/share?url=https://aytosagunto.es/va/actualitat/sagunt-a-escena-estrena-la-temporada-al-teatre-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-a-escena-estrena-la-temporada-al-teatre-roma/ "Linked In")
*   [](mailto:?body=https://aytosagunto.es/va/actualitat/sagunt-a-escena-estrena-la-temporada-al-teatre-roma/)